# NEĮGALIŲJŲ SPORTO VARŽYBŲ „OLIMPINĖ DIENA – 2016“ NUOSTATAI

# 

Varžybos vyks 2016 m. gegužės 28 dieną prie Geležinės lapės skulptūros, šalia Talkšos ežero, Šiauliuose. Varžybų dalyvių registracija – nuo 10.00 iki 10.30 val. (14 aikštelė), varžybų pradžia – 11.00 val. (aikštelių numeriai nurodyti Olimpinės dienos plane).

1. **Bočia turnyras** (14 aikštelė). Už varžybų vedimą ir organizavimą atsakingas Bronislavas Volbikas. Turnyre dalyvaus Lietuvos neįgaliųjų sporto klubų mišrios komandos. Kiekvienos komandos sudėtyje – 3 sportininkai.
2. **Smiginio turnyras** (14 aikštelė). Turnyrą organizuos ir vykdys Vilniaus miesto žmonių su fizine negalia sporto klubas „Feniksas“. Turnyras individualus. Atskiras vyrų ir moterų pogrupis.
3. **Baudų mėtymo turnyras** (14 aikštelė). Už varžybų vedimą ir organizavimą atsakingas Andrius Patkauskas. Turnyras individualus bei vykdomas tarp vyrų, moterų ir bendrai sėdinčiųjų vežimėliuose.
4. **Kulkinio šaudymo turnyras** (32 aikštelė). Turnyrą organizuos ir vykdys Tatjana Klimova. Turnyras individualus bei vykdomas tarp vyrų ir moterų.
5. **Šaškių varžybos** (14 aikštelė). Atsakingas Anicetas Uogelė. Varžybų reglamentas bus nustatomas vietoje, atsižvelgiant į dalyvių skaičių.Turnyras individualus bei vykdomas tarp vyrų ir moterų.
6. **Paplūdimio tinklinio sėdint varžybos** (14 aikštelė). Varžybos komandinės. Komandos gali būti mišrios. Kiekvienos komandos sudėtyje – 3 žaidėjai. Atsakingas Eduardas Strašunskas.
7. **Šaudymas iš lanko** (39 aikštelė). Turnyrą veda Lietuvos lankininkų federacija. Turnyras individualus bei vykdomas tarp vyrų ir moterų.

Visi varžybų dalyviai užsiregistravę gaus Olimpinės dienos pasą. Bus galima dalyvauti kitų sporto šakų varžybose. Taigi dalyvauk smagiausiose rungtyse, rink antspaudus savo Olimpiniame pase ir būk apdovanotas Olimpinės dienos marškinėliais (teirautis registratūroje, 14 aikštelė).

Visos negalios rungtyniaus kartu. Varžybų nugalėtojai ir prizininkai bus apdovanoti medaliais, o komandinės sporto šakos papildomai ir taurėmis. Varžybų dalyviai vaišinsis kareiviška koše.

Geriausias sporto klubas, surinkęs daugiausia balų, bus apdovanotas Lietuvos parolimpinio komiteto kartu su viešąją įstaiga „Parolimpinio sporto rėmimo fondas“ įsteigtu piniginiu prizu – 150 Eur už I, 90 Eur už II ir 60 Eur už III vietą. Balai bus skiriami už masiškumą (nustatomas pagal pateiktą bendrą klubų paraišką su dalyvių parašais) I vieta – 20 balų, II –18 balų, III – 17 balų, IV – 16 balų ir t. t. Jei dalyvaus daugiau kaip 19 komandų, paskutinieji gaus po 1 balą. Už iškovotą I vietą – 3 balai, už II – 2 balai, už III – 1 balas, už komandines varžybas taškai dvigubinasi (jei dalyvauja daugiau kaip penkios komandos). Klubas, surinkęs daugiausia balų, ir taps geriausiu klubu.

Prieš varžybas varžybų organizatoriams pateikiama bendra paraiška su dalyvių parašais.

Varžybas organizuoja ir vykdo Lietuvos parolimpinis komitetas, Lietuvos tautinis olimpinis komitetas, Šiaulių miesto kūno kultūros ir sporto skyrius, VšĮ „Sveikas miestas“, neįgaliųjų sporto klubų atstovai ir kt.